रायपुरः अटल विकास यात्रा में गरियाबंद जिले के ग्राम अमलीपदर पहुंचे छत्तीसगढ़ प्रदेश के कृषि एवं सिंचाई मंत्री बृजमोहन अग्रवाल ने कांग्रेस पर जमकर निशाना साधा. उन्होंने कहा कि कांग्रेस में इतनी ताकत ही नहीं बची कि भाजपा का विरोध कर सकें और विजय रथ रोक सके. कार्यक्रम के दौरान शासन की विभिन्न योजनाओं के तहत हितग्राहियों को सामग्री और चेक राशि बांटे गए. उन्होंने कहा, "कांग्रेस ने कभी भी गांव, गरीब और किसानों की चिंता नहीं की। इन नामों पर सिर्फ राजनीति होती रही. भाजपा सरकार ने पिछले 15 सालों में विकास करके दिखाया है.